cyanic-selkie/wikianc huggingface dataset:
Ventspils II
Vēsture
2008. gada 20. decembrī Ventspils II stacijā notika dzelzceļa katastrofa — divu kravas vilcienu sadursme, kuras rezultātā aizdegās cisternas ar benzīnu. Gāja bojā divi cilvēki — lokomotīves mašīnists un mašīnista palīgs. Nebija atjaunojami trīspadsmit vagoni un lokomotīve, bija arī citi infrastruktūras un ritošā sastāva bojājumi. Pie Tukuma virziena sliežu kopsavienojuma atrodas piemineklis avārijā bojā gājušajiem.
Ko slēpj meli
"Ko slēpj meli" (en) ir 2011. gada ASV krimināltrillera filma, kuras režisors ir Džoels Šūmahers. Filmā galvenās lomas atveido Nikolass Keidžs un Nikola Kidmena.
Filma stāsta par precētu pāri, kuri tiek saņgūstīti kā ķīlnieki paši savā mājā.
Filmas "Ko slēpj meli" pirmizrāde notika Toronto Starptautiskajā kinofestivālā. Filma saņēma negatīvas kritiķu atsauksmes. Šī bija pēdējā Šūmahera režisētā filma.
Jegalas ūdenskritums
Jegalas ūdenskritums (et) ir ūdenskritums Igaunijas ziemeļos uz Jegalas upes 4 km augšpus tās ietekas Baltijas jūras Somu līcī. Ūdenskritums atrodas Jēlehtmes pagastā, 25 km uz austrumiem no Tallinas. Ar astoņu metru augstumu tas ir augstākais dabīgais ūdenskritums Igaunijā (augstākais mākslīgais ūdenskritums ir 30 metrus augstais Valastes ūdenskritums). Ūdenskrituma platums ir 50-70 metri (atkarībā no ūdens līmeņa upē), laika gaitā tas ir radījis ap 300 metrus garu un 12 - 14 metrus dziļu kanjonu. Ūdenskritums izveidojies vietā, kur Jegalas upe šķērso Ziemeļigaunijas glintu. Klintīs ūdenskrituma augšpusē un ap to var saskatīt senu galvkāju pārakmeņojumus.
Brazīlijas gaura
Brazīlijas gaura (Mergus octosetaceus) ir viena no pīļu dzimtas (Anatidae) pīlēm, kas pieder gauru apakšdzimtai (Merginae). Tā ir vienīgā gauru suga, kas sastopama Dienvidu puslodē. Mājo Brazīlijas centrālās daļas dienvidos un nelielās, izolētās teritorijās Paragvajā un Argentīnā.
Brazīlijas gauras populācija ir ļoti neliela un fragmentēta, un tās izdzīvošana mūsdienās ir kritiski apdraudēta. Savvaļā, iespējams, ir mazāk kā 250 īpatņi. To apdraud tīras un neskartas vides izzušana, cilvēku saimnieciskā darbība upju krastos un uz upēm, piemēram, aizsprostu būvēšana.
Izskats
Brazīlijas gauras apspalvojums ir pelēks vai pelēkbrūns (mugura tumšāka, krūtis un pavēdere gaišākas ar tumšākām svītriņām, vēders gandrīz balts). Galva un kakls tumši pelēki ar zaļu, metālisku spīdumu. Spārni pelēki ar baltu spārnu spoguli, kas labi redzams tikai lidojumā. Knābis garš, šaurs un melns ar "zobainu" maliņu, kājas sārtas vai oranžas. Sugai piemīt neliels dzimumu dimorfisms: mātīte ir nedaudz mazāka, mātītes cekuls ir īsāks un izskatās izspūris, mātītes knābis ir īsāks. Jaunie putni līdzīgi pieaugušajiem, bet ir pelēcīgāki un gaišāki.
Uzvedība
Brazīlijas gaura mājo mežainās, tīra ūdens upēs un strautos gan ar strauju, gan lēnu straumi. Brazīlijas gauras veido ilgstošus monogāmus pārus, kas uzturas kopā visu laiku. Katram pārim ir sava nemainīga teritorija, upes nogrieznis, kas ir apmēram 8—14 km garš, atkarībā no barības daudzuma un piemērotām ligzdošanas vietām krastos. Teritorija tiek apsargāta visa gada garumā, lai gan lietus sezonas laikā, kad ūdens kļūst duļķains, Brazīlijas gauras pārlido uz upes augšteci ar dzidrākiem ūdeņiem.
Brazīlijas gaura ir ļoti uzmanīga un nervoza. Ja ir kaut mazākās aizdomas par briesmām, putns slēpjas ūdenī. Ja briesmas nāk no ūdens, Brazīlijas gaura vai nu ātri peld prom no bīstamās vietas, vai ceļas spārnos. Lidojums parasti ir tuvu gar ūdens virsmu, un upe tiek izmantota kā ceļš. Reizēm putns paceļas augstāk, līdz 20 m, bet garās distances Brazīlijas gaura lido vēl augstāk debesīs, tomēr vienmēr sekojot upei.
Atšķirībā no citām pīlēm Brazīlijas gaurām par mazuļiem rūpējas gan māte, gan tēvs. Pieaugušie putni nekad nelido, ja tiem ir nelidojoši mazuļi. Briesmu gadījumos ģimene slēpjas krasta augos vai ātri peld prom. Mazuļi vienmēr paliek starp abiem vecākiem, kas uzmanīgi apsargā savu jauno paaudzi. Reizēm var novērot mazuļus uz vecāku muguras. Brazīlijas gaura ir ļoti spēcīga peldētāja, un pat mazuļi spēj peldēt pret spēcīgām straumēm. Apspalvojuma maiņa, visticamākais, notiek uzreiz pēc ligzdošanas sezonas, bet tam ir vēl nepieciešams apstiprinājums ar novērojumiem dabā.
Barība
Brazīlijas gaura galvenokārt barojas ar nelielām zivīm, kuras tiek ķertas, ienirstot zem ūdens. Barībai tiek izmantoti arī moluski, kukaiņi un to kāpuri. Bieži pirms ieniršanas Brazīlijas gaura peld ar pabāztu galvu zem ūdens un vizuāli meklē barību. Ieniršana ilgst 15—20 sekundes, dziļākās vietās līdz 30 sek.. Brazīlijas gaura ķer arī kukaiņus, kas lido ap tās galvu.
Ligzdošana
Ligzdošanas sezona ilgst no jūnija līdz augustam, bet atšķirīgās ģeogrāfiskās vietās tā var nedaudz atšķirties. Ligzda tiek iekārtota koka dobumā vai klinšu iedobēs, reizēm arī krastā, labi apslēptā vietā. Ligzda atrodas 2—25 m augstumā no zemes. Dējumā ir 2—8 gaiši brūnas, gandrīz baltas olas. Perē tikai mātīte, tā ligzdu atsāj apmēram divas reizes dienā, lai barotos. Atstājot ligzdu, mātīte olas nosedz ar dūnām, kas tiek izrautas no krūtīm. Tēviņš tikmēr uzturas tās tuvumā upē. Inkubācijas periods ilgst apmēram 34 dienas.
Drīz pēc izšķilšanās mazuļi seko mātei. Lai iedrošinātu mazuļus nolēkt no lielā augstuma, māte tos no apakšas sauc. Mazuļus pieskata un baro abi vecāki. Mazuļi tiek baroti no knābja knābī vai barība tiek ielikta ūdenī blakus mazulim, pirms tam zivis tiek sapurinātas, lai tās būtu lēnas un nespētu aizbēgt no mazuļiem. Barībai izmanto zivis un bezmugurkaulniekus. Apmēram 10 dienu vecumā mazuļi sāk ķert zivis paši. Lidot jaunie putni sāk apmēram 2 mēnešu vecumā, bet tie paliek kopā ar vecākiem līdz 6—10 mēnešu vecumam.
CubeSat
CubeSat (U-klases kosmosa kuģis) ir miniatūra satelīta veids kosmosa izpētei, kura tilpums parasti ir precīzi viens litrs (10 cm kubs), masa ne vairāk kā 1,33 kilogrami un tajā tiek izmantoti komerciāli pieejamas elektronikas komponentes.
1999. gadā Kalifornijas Politehniskā Valsts Universitāte (Cal Poly) un Stenforda Universitāte izstrādāja CubeSat specifikāciju, lai popularizētu un attīstītu prasmes, kas nepieciešamas zemās Zemes orbītas satelītu projektēšanai, ražošanai un pārbaudei. Tie paredzēti zinātniskas izpētes veikšanai un jaunu kosmosa tehnoloģiju izpētei. Lai arī lielākā daļa attīstības un izmēģinājumu notiek akadēmiskā vidē, vairāki uzņēmumi izgatavo CubeSats, piemēram, lielo satelītu izgatavotājs Boeing un vairāki mazi uzņēmumi. CubeSat projekti bijuši arī Kickstarter kampaņu mērķi. CubeSat formāts ir populārs arī amatieru satelītradio entuziastu vidū.
Albērs Aijā
Albērs Žans Luijs Aijā (fr; dzimis, miris ) bija franču paukotājs, divu olimpisko zelta medaļu ieguvējs 1900. gada vasaras olimpiskajās spēlēs.
Aijā 1900. gada Parīzes olimpiskajās spēlēs startēja divās paukošanas disciplīnās — paukošana ar špagu profesionāļiem un paukošana ar špagu, amatieriem un profesionāļiem. Abās šajās disciplīnās viņš izcīnīja zelta medaļu.
Aijā
Aijā var būt:
Sesks (uzvārds)
Sesk(i)s (sieviešu dzimtē Seska) ir latviešu cilmes uzvārds. Cilvēki ar šo uzvārdu:
Daudzsēklu balanda
Daudzsēklu balanda (la) ir amarantu dzimtas suga, kuras dabiskais izplatības areāls ir Eirāzijā, taču ir ieviesusies citos kontinentos.
Latvijā daudzsēklu balanda ir retumis sastopama visā teritorijā, kur atsevišķi eksemplāri un grupas aug dažādās nezālienēs, tīrumos, ceļu un dzelzceļu malās.
Dīķvaboļu dzimta
Dīķvaboļu dzimta ( Thomson, 1859) ir vaboļu dzimta, kurā ietilpst apmēram 70 sugas. Iepriekš šī dzimta ietilpa strautvaboļu dzimtā (Hydraenidae). Tās ir sīkas vaboles, kuru ķermeņa garums ir līdz 3 mm; tās ir melnas vai bronzas krāsā. Parasti sastopamas starp ūdens augiem.
Kaučuka gumijkoks
Kaučuka gumijkoks (Ficus elastica), dēvēts arī par parasto gumijkoku, ir fikusu ģints augs. Dabā tas ir sastopams Dienvidāzijas austrumos un Dienvidaustrumāzijā, kā arī Šrilankā, Vestindijā un ASV Floridas štatā, kur tas ir aklimatizējies.
Morfoloģija
Kaučuka gumijkoks var sasniegt 30—40 metru (retāk — 60 metru) augstumu un tā stumbra diametrs var būt līdz pat 2 metriem. Stumbram var attīstīties gaisa saknes un balsta saknes, kuras palīdz kokam atbalstīt smagos zarus.
Tam raksturīgas spīdīgas, ovālas lapas, kuras ir 10—35 centimetrus garas un 5—15 centimetrus platas. Jauniem augiem attīstās lielākas lapas nekā vecākiem augiem. Jaunās lapas attīstās zaru galos zem pumpura čaulas, kas aug līdz ar jauno lapu. Kad lapa ir nobriedusi, tā atlokās un nomet savu čaulu. Blakus jaunajai lapai būs izveidojies nākamās lapas pumpurs.
Apputeksnēšana
Līdzīgi kā ar citiem fikusu ģints augiem, ziedu apputeksnēšanu veic konkrēta lapseņu suga, ar kurām tiem ir attīstījies mutuālisms. Šī iemesla dēļ, kaučuka gumijkokam nav krāsainu un smaržīgu ziedu, kas pievilinātu citus apputeksnētājus. Auglis ir aptuveni 1 cm gara, ovāla dzelteni-zaļa vīģe, kas pilna ar sēklām.
Krāšņumaugs
Kaučuka gumijkoks tiek plaši audzēts kā krāšņumaugs — no tropu līdz Vidusjūras klimatam tie tiek audzēti ārtelpās, bet aukstākos klimatos tie ir populāri telpaugi.
Pārsvarā kaučuka gumijkoki tiek pavairoti veģetatīvi, nogriežot un iestādot gumijkoka zaru.
Kaučuka gumijkokam ir nepieciešama spoža saules gaisma, bet tam nenāk par labu augstas temperatūras. Tas var paciest sausumu, bet tam nāk par labu mitrs gaiss un mitri, tropiski apstākļi.
Dekoratīvos nolūkos parasti tiek audzēti kaučuka gumijkoka hibrīdi (piemēram, Robusta), kam ir raksturīgas platākas, biezākas un vertikālāk izvietotas lapas, nekā savvaļā sastopamajiem augiem. Eksistē vairāki hibrīdu veidi, daudziem no tiem ir trīskrāsu lapas.
Kaučuka avots
Kaučuka gumijkoks ražo pienainu baltu kaučuku jeb lateksu, kurš augā tiek pārvadīts un uzglabāts atsevišķi no auga sulas. Šo kaučuku senāk izmantoja, lai ražotu gumiju, taču to nevajag sajaukt ar Brazīlijas heveju, kas bija galvenais komerciāli audzētais, gumijas ražošanai izmantotais augs.
Dzīvie tilti
Indijas reģionos cilvēki mēdz pārvilkt gumijkoku sakņu sistēmas pāri aizām un upēm, lai no saknēm izveidotos "dzīvie tilti".
Laupītājmušas
Izplatība
Laupītājmušas ir izplatītas visā pasaulē, izņemot Antarktīdu, arktisko tundru un kalnus augstāk par 4000 metriem virs jūras līmeņa. Lielākā sugu dažādība sastopama tropos un subtropos. Eiropā sastopamas 500 sugas no 87 ģintīm. Latvijā konstatētas 29 sugas.
Klasifikācija
Laupītājmušu dzimta (Asilidae)
Ieva Ozoliņa
Ieva Ozoliņa (dzimusi Rīgā) ir latviešu dokumentālā kino režisore, pazīstama ar savām dokumentālām filmām "Mans tēvs baņķieris" (2015), "Dotais lielums: mana māte" (2018), "Mana māte valsts" (2022). Ozoliņa par filmu "Mans tēvs baņķieris" saņēma Lielā Kristapa balvu kategorijā "Labākā debijas filma". Viņas filma "Mana māte valsts" saņēma Lielā Kristapa balvu kategorijā "Labākā pilnmetrāžas dokumentālā filma".
Izglītība
Ieva ir mācījusies Rīgas 5. vidusskolā, Rīgas Lietišķās mākslas vidusskolā, absolvējusi Latvijas Mākslas akadēmiju un Latvijas Kultūras akadēmijas maģistrantūru (audiovizuālā māksla, 2015).
Supermens 4
"Supermens 4" (en) ir 1987. gada Apvienotās Karalistes un ASV supervaroņu filma, kuras režisors ir Sidnijs Furjē. Filma ir balstīta uz DC Comics tēlu Supermenu. Šis ir turpinājums 1983. gada filmai "Supermens 3" un šī ir "Supermena" oriģinālās filmu sērijas pēdējā daļa, kā arī pēdējā filma, kurā Supermenu attēlojis Kristofers Rīvs.
Filmā Supermens cīnās ar Leksu Lutoru. Galvenās lomas "Supermenā 4" attēlo Kristofers Rīvs, Džīns Hekmens, Džons Kraiers, Sems Vanameikers.
Realitātes šovs
Realitātes šovs ir televīzijas žanrs, kurā tiek pārraidīti reāli notikumi, bieži nav izstrādāts scenārijs un piedalās cilvēki, kas nav profesionāli aktieri. Vispasaules popularitāti žanrs ieguva 20. gadsimta 90. gados un 21. gadsimta sākumā, pateicoties šoviem Big Brother un Survivor.
Darvas ezers
Darvas ezers ir Aumeisteru ezeru grupā ietilpstošs ezers Valkas novada Zvārtavas pagasta centrālajā daļā uz dienvidiem no Cirgaļiem.
Sarkanā balanda
Sarkanā balanda (la) ir mainīga izskata amarantu dzimtas suga, kuras dabiskais izplatības areāls ir Eirāzijā, taču ir ieviesusies arī Ziemeļamerikā.
Latvijā nereti visā teritorijā; atsevišķi eksemplāri un grupas aug nezālienēs, smiltājos un dzelzceļu malās.
Latviešu kora mūzika (albums)
Latviešu kora mūzika ir jauniešu kora "Kamēr..." izdotais albums, kas ierakstīts kora galvenā diriģenta Māra Sirmā vadībā. Albums tika prezentēts kino teātrī "Rīga", kopā ar A. Epnera filmu studijas "AVE" režisora Ivara Zviedra uzņemto dokumentālo filmu par kori Kamēr. Pasākuma otrajā daļā koris sniedza koncertu ar skaņdarbu izlasi no jaunā albuma.
Nauda diviem
"Nauda diviem" (en) ir 2005. gada ASV sporta drāmas filma, kuras režisors ir D. Dž. Karuso. Filmā galvenās lomas atveido Als Pačīno, Metjū Makonahijs, Renē Ruso, Armands Asante un Džeremijs Pivens.
Filma stāsta par bijušo futbola spēlētāju ar talantu paredzēt maču rezultātus, kuru pieņem darbā lielākajā sporta prognožu dienestā.
Dumpis (nozīmju atdalīšana)
Dumpis var būt:
1966.—1967. gada Eiropas kausa sezona
Par Eiropas kausa uzvarētājiem pirmo reizi kļuva britu klubs Celtic, kas finālā uzvarēja Itālijas klubu Internazionale ar rezultātu 2–1.
Šī bija pirmā reize, kad turnīrā piedalījās komanda no Padomju Savienības. Par turnīra rezultatīvāko spēlētāju kļuva beļģis Pauls van Himsts no RSC Anderlecht komandas.
GSAT-17
GSAT-17 ir Indijas sakaru pavadonis, kas ietilpst INSAT / GSAT sistēmā. Tas ģeostacionārajā orbītā palaists 2017. gada jūnijā. Pavadoni izgatavojusi un apkalpo Indijas Kosmosa pētījumu organizācija (ISRO). Tas paredzēts sakaru pakalpojumiem Indijas teritorijā, kā arī kaimiņvalstīs.
Kosmiskā aparāts izgatavots uz platformas I-3K bāzes. Tā izmēri (saliktā stāvoklī) bija 3,1 × 1,7 × 2 m, starta masa 3477 kg. GSAT-17 resursi paredzēti 15 gadu darbībai. Pavadonī uzstādīti 24 C joslas, 2 apakšējās C joslas, 12 augšējās C joslas, 2 CxS joslas un 1 SxC joslas raidītāji. Tam ir arī aparatūra meteorloģisko datu retranslēšanai, kā arī meklēšanas un glābšanas sistēmai.
GSAT-17 tika palaists 21:15 UTC ar nesējraķeti Ariane 5ECA (lidojums VA238) no Gviānas kosmiskais centra. Tas palaists kopā ar Eiropas sakaru pavadoni Hellas Sat 3 / Inmarsat S EAN.
Pavadonis tika novietots ģeostacionārajā orbītā punktā 93,5° austrumu garuma, kur tas atrodas kopā ar GSAT-15.
Dienvidsudānas futbola izlase
Dienvidsudānas futbola izlase ir futbola komanda, kas pārstāv Dienvidsudānu starptautiskās sacensībās. Šobrīd tā ir jaunākā Āfrikas Futbola Konfederācijas dalībniece.
Vēsture
Pirmo neoficiālo maču Dienvidsudānas futbola izlase aizvadīja pret Kenijas premjerlīgas klubu Tusker F.C., lai gan sākotnēji bija plānots, ka mačs būs pret Kenijas futbola izlasi. Mačs beidzās ar Dienvidsudānas zaudējumu 1-3. 2011. gadā Dienvidsudānas futbola izlase vēl aizvadīja maču pret Ugandas premjerlīgas klubu SC Villa, kas beidzās ar neizšķirtu 1-1.
Pirmo oficiālo maču Dienvidsudānas futbola izlase aizvadīja pret Ugandas futbola izlasi. Tas beidzās ar neizšķirtu 2-2. Dienvidsudānas izlases labā šajā mačā vārtus guva Džeimss Moga un Ričards Džastins. Pēc šī mača Dienvidsudāna iekļuva FIFA rangā iegūstot 199. vietu.
Pirmais turnīrs, ko aizvadīja Dienvidsudānas izlase bija 2012. gada CECAFA kauss. Dienvidsudāna palika pēdējā savā grupā zaudējot Etiopijai, Kenijai un mājniekiem Ugandai, trijās spēlēs negūstot nevienus vārtus, bet ielaižot septiņus.
2015. gada Āfrikas Nāciju kausa kvalifikācijā Dienvidsudāna ar tehnisko uzvaru uzveica Eritreju, kas izstājās, bet otrajā kārtā piedzīvojot zaudējumu divu spēļu summā ar 0-5 pret Mozambiku, tādējādi nekvalificējoties finālturnīram.
Sastāvs
Dienvidsudānas futbola izlases sastāvs uz 2012. gada CECAFA kausu
! colspan="9" style="background:#b0d3fb; text-align:left;"|
Dumbraiņu dzimta
Dumbraiņu dzimta ( Fleming, 1821) ir vaboļu dzimta, kurā ietilpst apmēram 600 sugas. Pieaugušās vaboles dzīvo uz pūstošiem augiem netālu no ūdenstilpju malas. Kāpuri parasti sastopami nekustīgos ūdeņos, taču dažreiz tos var atrast tekošos ūdeņos.
Šmelne
Šmelne (de) ir pilsēta Tīringenes federālajā zemē, Vācijā.
Smaildadži
Smaildadži (la) ir augu ģints kurvjziežu dzimtā. Latvijā ir sastopamas sugas:
Lauma (nozīmju atdalīšana)
Lauma var būt:
Darude
Tonijs Ville Henriks Virtanens (fi; dzimis Eurā), plašāk pazīstams ar skatuves vārdu Darude, ir somu dīdžejs un mūzikas proucents. Viņa slavenākais skaņdarbs ir 1999. gadā izlaistais Sandstorm.
Darude kopā ar dziedātāju Sebastianu Rejmanu piedalījās 2019. gada Eirovīzijas dziesmu konkursā Telavivā, Izraēlā, pārstāvot Somiju ar dziesmu Look Away. Savā pusfinālā viņi ieguva 17. vietu, kas neļāva kvalificēties finālam.
Šrādera balanda
Šrādera balanda (la) ir amarantu dzimtas suga, kuras dabiskais izplatības areāls ir Austrumāfrikā. Vietām sastopama arī Eiropas centrālajā un austrumu daļā, kur tā ir adventīva suga.
Latvijā Šrādera balanda ir ļoti rets ievazāts augs. Atsevišķi eksemplāri aug ceļmalās un nezālienēs.
Ivanka Trampa
Ivanka Trampa (en; dzimusi ) ir amerikāņu uzņēmēja, bijusī TV realitātes šovu personība un modele.
Uzņēmēja un 45. ASV prezidenta Donalda Trampa un viņa pirmās sievas Ivanas Trampas meita.
Bijusi tēva uzņēmuma The Trump Organization viceizpilprezidente, vēl vairākas sezonas bijusi tēva TV šova The Apprentice žūrijas locekle. 2017. gadā atkāpās no amata tēva uzņēmumā, lai pildītu dažas no ASV pirmās lēdijas funkcijām, kamēr Donalda Trampa sieva Melānija Trampa paliek Ņujorkā, kur viņas dēls iet skolā.
Pamatizglītība
Pamatizglītība ir izglītības pakāpe (pēc pirmsskolas izglītības), kurā galvenokārt apgūst katram cilvēkam nepieciešamās vispārīgās pamatzināšanas un pamatprasmes, kas ir tālākās izglītības apguves pamats. Latvijā tiek nodrošināta iespēja papildināt pamatizglītību ar profesionālās izglītības un papildizglītības elementiem un ievirzēm. Pamatizglītības pakāpē notiek sabiedrības un cilvēka individuālajā dzīvē nepieciešamo vērtīborientāciju veidošana un gatavošanās iesaistei sabiedrības dzīvē, kā arī sagatavošanās izglītībai vidējā pakāpē vai profesionālajai darbībai. Pamatizglītība dod priekšstatu par profesijām, un ir nepieciešama jebkurā profesijā, jo tā ir pamats vispārējai kultūrai. Latvijā pamatizglītības apguvei paredzēti deviņi gadi. Pirmajos sešos gados mācības galvenokārt notiek pēc integrēto mācību un mācību ciklu principa. Nākamajā trīs gadu posmā mācības notiek pēc mācību cikla un mācību priekšmetu principa. Latvijā mūsdienās pamatizglītības ieguvi sāk tajā kalendārajā gadā, kurā bērnam aprit 7 gadi.
Pilnu pamatizglītības programmu īsteno izglītības iestāde, kuras nosaukums ir pamatskola. Pirmo sešu (vai dažos gadījumos četru) klašu jeb pamatizglītības pirmā posma izglītības programmas var īstenot sākumskola. Arī vidusskolas var īstenot pilnu pamatizglītības programmu. Tāpat pamatizglītību var īstenot arī arodskola, speciālās izglītības iestāde, vakara (maiņu) skola, internātskola, sociālās vai pedagoģiskās korekcijas izglītības iestāde vai klasē, vai citā izglītības iestādē, piemēram, ģimnāzijas, ja tajā īsteno pilnu vai daļu pamatizglītības programmas. Latvijas Republikā pamatizglītības iegūšana vai pamatizglītības iegūšanas turpināšana līdz 18 gadu vecuma sasniegšanai ir obligāta un tā ir bezmaksas.
Izglītības līmeņi Latvijā:
Laura Vonda
Laura Vonda (dzimusi 1985. gada 9. jūnijā Ļeņingradā (Sanktpēterburgā)) ir Latvijas žurnāliste un televīzijas raidījumu vadītāja.
Biogrāfija
Dzimusi Ļeņingradā (Sanktpēterburgā), Krievijā, kur tolaik studēja tēvs Jānis Vonda. 1986. gadā ģimene pārcēlās atpakaļ uz Latviju, Talsiem, kur tēvam tika piedāvāts darbs Talsu rajona iekšlietu daļā. Talsos L. Vonda mācījās Talsu 1. vidusskolā (tagad — Talsu Valsts ģimnāzija). 1998. gadā tēva darba gaitas ģimeni aizveda uz Rīgu. Šeit Laura Vonda mācījās Rīgas 58.vidusskolā, kas vēlāk pārtapa par Iļģuciema vidusskolu. Studējusi Rīgas Stradiņa universitātes Eiropas studiju fakultātē sabiedriskās attiecības, ieguvusi sociālo zinātņu bakalaura grādu komunikācijas zinātnē.
Strādājusi ziņu portālā Apollo kā korespondente, vēlāk par nacionālo ziņu redaktori. No 2007. gada novembra L. Vonda strādā Latvijas Televīzijā. Sākotnēji gatavoja kriminālziņu sižetus, pēc Ilvas Liepiņas aiziešanas no LTV uzņēmās "Dienas ziņu" redaktores un moderatores amatus.
No 2014. gada Laura Vonda strādā par "Panorāmas" (darba dienās "Nakts ziņu", brīvdienās "Dienas ziņu") moderatori. 2021. gada 10. maijā, atgriezusies no dekrēta atvaļinājuma, atsāka vadīt LTV Ziņu dienesta raidījumus.
Citi vadītie raidījumi
Laura Vonda ir vadījusi arī citus Latvijas Televīzijas Ziņu dienesta raidījumus:
Latvijas Žurnālistu asociācijas Izcilības balva
LŽA Izcilības balvai 2012 sadaļā "Ziņa. Reportāža" tika nominēta Lauras Vondas veidotā "Sižetu sērija par A.Priedes kriminālprocesa lietu". Balvu sižetu sērija neieguva.
2015. gada 12. jūnijā tika paziņoti LŽA Izcilības balvas 2014 ieguvēji. Sadaļā "Apraksts/portrets" uzvarēja Daces Stirānes, Lauras Vondas, Aijas Kincas, Judītes Čunkas un Anastasijas Djakonovas veidotā filma “Zolitūde. Pēcvārds.”
Privātā dzīve
Laura Vonda ir dzimusi 1985. gadā. Apprecējusies ar LTV operatoru Ivanu Milovu, ir divi bērni.
Bulgārija olimpiskajās spēlēs
Oficiāli Bulgārijas komanda nākamreiz vasaras olimpiskajās spēlēs piedalījās 1924. gadā, kad tās notika Francijas galvaspilsētā Parīzē. Kopš tā laika Bulgārija ir piedalījusies gandrīz visās vasaras olimpiskajās spēlēs, izņemot 1932. gada Losandželosas (Lielās depresijas laikā), 1948. gada Londonas (pēc Otrā pasaules kara) un 1984. gada Losandželosas vasaras olimpiskajās spēlēs, kad Bulgārija piedalījās PSRS rīkotajā 1984. gada Losandželosas olimpisko spēļu boikotā. Kopš 1936. gada Garmišas-Partenkirhenes ziemas olimpiskajām spēlēs Bulgārija ir piedalījusies pilnīgi visās ziemas olimpiskajās spēlēs.
Bulgārija olimpiskajās spēlēs līdz šim ir izcīnījusi 230 olimpiskās medaļas. Lielāko vairumu — 224 medaļas — tā ir izcīnījusi vasaras olimpiskajās spēlēs, savukārt 6 medaļas tā ir izcīnījusi ziemas olimpiskajās spēlēs. Kopš 1952. gada Helsinku spēlēm Belgārija ir izcīnījusi medaļas visās vasaras olimpiskajās spēlēs, kurās tā ir piedalījusies. Visvairāk medaļu — 41 medaļu — izcīnījusi 1980. gada Maskavas spēlēs. Savukārt pirmo medaļu ziemas olimpiskajās spēlēs Bulgārija izcīnīja 1980. gada Leikplesidas spēlēs. Kopumā Bulgārija medaļas ir izcīnījusi 16 vasaras olimpiskajos sporta veidos/disciplīnās. Visvairāk medaļas, 71 medaļa, ir tikušas izcīnītas cīņas sportā un 37 medaļas ir tikušas izcīnītas svarcelšanā. Savukārt no 6 ziemas olimpiskajām spēlēm, puse — 3 medaļas — ir tikušas izcīnītas šorttrekā. Ar medaļām bagātākā Bulgārijas sportiste ir sporta šāvēja Marija Grozdeva, kura olimpiskajās spēlēs kopumā ir izcīnījusi 5 medaļas.
Kopš Bulgārijas dalības tai ir atņemas 7 izcīnītās olimpiskās medaļas, jo to ieguvēji sportisti ir pieķerti neatļauto vielu lietošanā. Visas šīs atņemtās medaļas ir svarcelšanā.
Medaļām bagātākie sportisti
''Šajā tabulā apkopoti tikai tie medaļnieki, kas pēc Starptautiskās olimpiskās komitejas datiem pārstāvot Bulgāriju ir izcīnījuši trīs un vairāk olimpiskās medaļas. Pārējos sportistus skatīt uzskaitījumā.''
Karognesēji
Bulgārijas sportisti, kas nesuši valsts karogu olimpisko spēļu atklāšanas ceremonijā.
Ivans Radulovs
Ivans Radulovs (bg; dzimis Burgasā) ir Bulgārijas starptautiskais lielmeistars šahā (1972).
Biogrāfija
1970. un 1980. gados bijis viens no spēcīgākajiem Bulgārijas šahistiem. Trīskārtējs Bulgārijas šaha čempions (1971, 1977, 1980). 1973. gadā Ļeņingradā piedalījies Pasaules šaha čempiona izcīņas cikla starpzonu turnīrā, kurā ierindojies 12. vietā. 1982. gadā Polaņicazdrojā izcīnījis trešo vietu Akibas Rubinšteina memoriālā. 2005. gadā uzvarējis plašā starptautiskā šaha turnīrā Francijā. Par panākumiem turnīros FIDE 1968. gadā Radulovam piešķīrusi starptautiskā meistara (IM), bet 1972. gadā - starptautiskā lielmeistara (GM) nosaukumu. 2013. gadā Plovdivā uzvarējis Eiropas čempionātā ātrajā šahā.
Pārstāvējis Bulgārijas komandu lielākajos komandu šaha turnīros:
Pēc profesijas ir inženieris. Piedalījies Sofijas dzelzceļa stacijas projektēšanas darbos. Precējies, ir divi bērni un četri mazbērni.
Jānis Andriksons
Jānis Valentīns Andriksons (dzimis (pēc vecā stila — ), miris ) bija latviešu ātrslidotājs un hokejists.
Biogrāfija
1933. un 1934. gadā, pārstāvot "Universitātes Sportu", uzvarējis Latvijas meistarsacensībās ātrslidošanā daudzcīņā. Augstākais Andriksona sasniegums starptautiskās sacensībās ir 1. vieta akadēmiskajās meistarsacīkstēs Sanktmoricā (Šveicē) 1935. gadā. Piedalījās un ieņēma 16. vietu 500 m, 23. vietu — 1500 m, bet 30. vietu 5000 m distancē.
Spēlējis arī hokeju. 1930. gadu pirmajā pusē bija “Universitātes Sports” hokeja komandas dalībnieks. Spēlējis gan kā vārtsargs, gan kā laukuma spēlētājs. Startēja arī Latvijas studentu hokeja izlases sastāvā akadēmiskajās meistarsacīkstēs Bardonekijā (Itālijā) 1933. gadā.
Otrā pasaules kara laikā pārstāvēja klubu “Daugavieši” gan hokeja mačos, gan ātrslidošanas sacensībās.
Pēc Otrā Pasaules kara dzīvoja trimdā — vispirms Vācijā, vēlāk izceļoja uz Kanādu. Strādāja par inženieri raktuvēs Norandā, Kvebekas provincē. Miris pēc ilgstošas slimības 1967. gada 22. septembrī.
Emanuels Andriē
Andriē 1900. gada Parīzes olimpiskajās spēlēs startēja paukošanā ar špagu profesionāļiem. Šajā disciplīnā viņš startēja tikai pirmajā kārtā.
EUTELSAT 7 West A
EUTELSAT 7 WEST A (līdz 2012. gada martam ATLANTIC BIRD 7) ir Francijas kompānijas Eutelsat sakaru pavadonis, kas palaists 2011. gadā. Tas paredzēts televīzijas un citu sakaru veidu nodrošināšanai klientiem Vidējos Austrumos un Āfrikas ziemeļdaļai.
ATLANTIC BIRD 7 palaists 20:18 UTC ar nesējraķeti Zenit-3SL no peldošās platformas Odyssey Klusajā okeānā. Šis bija pirmais starts Sea Launch pēc vairāk kā divu gadu pārtraukuma, kas bija saistīts ar kompānijas bankrotu un reorganizāciju. Pēc 1 stundas 7 minūtēm pavadonis tika izlaists ģeostacionārajā pārejas orbītā. Ģeostacionāro orbītu tas sasniedza ar saviem dzinējiem.
Oktobra otrajā pusē, pēc pārbaudēm un izmēģinājumiem, ATLANTIC BIRD 7 tika izvietots ģeostacionārajā orbītā 7,2° rietumu garuma. Tajā pašā pozīcijā atrodas Nilesat 101, 102 un 201. Tur ATLANTIC BIRD 7 pārņēma ATLANTIC BIRD 4A vairāk kā 400 televīzijas kanālu retranslāciju, kurš pēc tam tika pārvietots uz punktu 3° A un pārsaukts par EUTELSAT 3C.
2012. gada 1. martā Eutelsat unificēja savu pavadoņu nosaukumu sistēmu. Kosmiskie aparāti turpmāk tika identificēti pēc to orbitālās pozīcijas. ATLANTIC BIRD 7 ieguva nosaukumu EUTELSAT 7 WEST A.
Pjērs Emeriks Obamejangs
Pjērs Emeriks Obamejangs (fr; dzimis ) ir Gabonas futbolists, spēlē uzbrucēja pozīcijā, bijušais Gabonas futbola izlases kapteinis. Kopš 2023. gada pārstāv Francijas 1. līgas klubu Marseļas "Olympique". Ieguvis 2015. gada Āfrikas labākā futbolista balvu, ko pasniedz Āfrikas Futbola konfederācija.
Dūņvaboļu dzimta
Dūņvaboļu dzimta ( Erichson, 1837) ir vaboļu dzimta, kurā ietilpst aptuveni 20 sugas. Lielākā sugu daļa sastopama Etiopijā un orientālajā reģionā, dažas sugas sastopamas arī Palearktikas, neotropu un Austrālijas reģionos. Tās ir sīkas vai nelielas vaboles, kuru ķermeņa garums ir 1,5—7 mm. Dzīvo ūdeni.
Pjērs Emeriks Obamejangs
Klubos
Jauniešu līmenī pārstāvējis vairākas Francijas komandas. Pirmo profesionālo līgumu parakstījis ar Itālijas A sērijas klubu AC Milan, tomēr kluba galvenajā komadā nav spēlējis, bet klubs viņu izīrēja dažādiem Francijas klubiem. 2011. gadā pievienojies klubam AS Saint-Étienne, kura sastāvā 2013. gadā uzvarēja Francijas līgas kausa izcīņā. 2013. gada jūlijā parakstīja piecu gadu līgumu ar Vācijas Bundeslīgas klubu Dortmundes "Borussia". Dortmundes kluba sastāvā divas reizes ieguvis Vācijas superkausu. 2015.—2016. gada sezonā kļuvis par Bundeslīgas otro rezultatīvāko futbolistu, Vācijas profesionālo futbolistu balsojumā atzīts par sezonas labāko Bundeslīgas spēlētāju. 2016.—2017. gada sezonā kļuva par Bundeslīgas rezultatīvāko spēlētāju, gūstot 31 vārtus.
parakstīja līgumu ar Anglijas Premjerlīgas klubu Arsenal. Pārejas summa sasniedza 69 miljonus eiro. 2018–19. gada sezonā Obamejangs guva 22 Premjerlīgas vārtu un, kopā ar Mohamedu Salāhu un Sadio Manē, viņš kļuva par līgas labāko vārtu guvēju. 2019. gada novembrī kļuvis par Arsenal komandas kapteini. Arsenal lauza līgumu ar Obamejangu.
2022. gada 2. februārī parakstīja līgumu ar La Liga klubu FC Barcelona. Tomēr jau pēc pusgada Obamejangs atgriezās Premjerlīgā un pievienojās Chelsea.
Izlasē
2009. gada februārī aizvadījis vienu spēli Francijas U21 izlasē pret Tunisiju. Tomēr pieaugušo līmenī nolēmis pārstāvēt Gabonas izlasi, kuras sastāvā debitējis pret Maroku un guvis vārtus savā pirmajā spēlē izlasē.
Gabonas olimpiskās izlases sastāvā piedalījies 2012. gada vasaras olimpiskajās spēlēs Londonā. Guva vārtus pirmajā spēlē pret Šveici. Tie bija pirmie Gabonas vārti olimpisko spēļu futbola turnīros un vienīgie 2012. gada turnīrā. Izlase nespēja izkļūt no grupas.
2015. gada Āfrikas Nāciju kausa finālturnīrā kļuva par komandas kapteini, guva vienus vārtus spēlē pret Burkinafaso. Arī 2017. gada finālturnīrā, kurā Gabona piedalījās mājinieku statusā, Obamejangs pildīja komandas kapteiņa pienākumus. Trīs turnīra spēlēs guva divus vārtus, bet komanda nespēja izkļūt no grupas.
2022. gada 19. maijā Pjērs Emeriks Obamejangs oficiāli paziņoja par aiziešanu no izlases pēc 72 spēlēm un 30 gūtiem vārtiem.
Personīgā dzīve
P.E. Obamejanga tēvs Pjērs Obamejangs arī bija futbolists un aizvadīja 80 spēles Gabonas izlases sastāvā. Arī viņa brāļi Katilina un Villijs ir futbolisti, spēlējuši AC Milan jauniešu komandās un Gabonas izlasē.
Sasniegumi
Saint-Étienne
Arsenal
Individuālie sasniegumi
Žiglevics
Žiglevics var būt:
Krēmeri (dabas liegums)
Krēmeri ir dabas liegums Rīgas pilsētas ziemeļrietumu daļā, Kurzemes rajonā, Daugavas kreisajā krastā lejpus Voleriem. Aizņem 15 ha plašu pārpurvotu teritoriju starp Beķera grāvi rietumos un Voleru ielu austrumos. Fizioģeogrāfiski liegums atrodas Piejūras zemienes Rīgavas līdzenumā. Reljefs līdzens, augstums 1,1—1,5 m virs jūras līmeņa.
Bioloģiskā nozīme
Dabas parks radīts putnu ligzdošanas vietu aizsardzības nolūkos. Izveidošanas laikā tā teritorija bija nozīmīga ar savu putnu daudzveidību — bija konstatētas deviņas aizsargājamo putnu sugas, tai skaitā 300-400 pāru liela lielā ķīra kolonija. Taču jau 2005. gada apsekojumā bija konstatētas tikai divas Latvijā un ES aizsargājamas putnu sugas — lielais dumpis un niedru lija, kā arī viena Latvijā īpaši aizsargājama suga — Seivi ķauķis. Visām šīm sugām ligzdojot bija konstatēti tikai 1—2 pāri.
No citiem retiem dzīvniekiem liegumā atzīmēti ierobežoti izmantojamais parka gliemezis un lielākajā ES daļā aizsargājamais bebrs. Lieguma flora nav īpaši aizsargājama.
Krēmeru dabas lieguma zonējums
Liegumā pašlaik nav speciāla teritorijas zonējuma pēc aizsardzības, taču tajā ir dažādi biotopi ar dažādu plānotas ārējas iejaukšanās līmeni, kāds bija paredzēts teritorijas aizsardzības plānā līdz 2016. gadam. Jaunāks plāns pagaidām nav izstrādāts. Galvenie iejaukšanās veidi ir niedru un pļavu izpļaušana, kā arī krūmu un koku izciršana. Saskaņā ar attīstības plānu, liegumā ir šādi biotopi ar attiecīgu ārēju iejaukšanos:
Vēsture
Agrāk šai teritorijā bija pļava — govju ganības, kas applūda pēc smilšu sūknēšanas 1976.-1986. gados ziemeļos no tagadējā lieguma, jo pļavā izbēra dūņas un slapjas smiltis, kuras izplūda pa visu teritoriju, pārveidojot dabisko augsnes virskārtu un zemsedzi. Pļavas lielākajā daļā izveidojās ar niedrēm un vilkvālītēm aizaugošs dīķis. Smiltājs ar zīriņu u.c putnu ligzdošanas vietām ziemeļdaļā aizauga ar krūmiem.
Nodibinot liegumu, 1993. gadā tika izveidota stingrā aizsardzības zona mitrajā daļā (10 ha) un buferzona sausākajā Z daļā (5 ha). Kopš 1999. gada atsevišķas aizsardzības zonas vairs nav paredzētas.
Problēmas
Objekta attīstības plānā 2007. gadā atzīmēts atbilstošas apsaimniekošanas trūkums, un arī 2017. gadā šādas problēmas ir pamanāmas. Putnu un to sugu skaita samazināšanos ietekmējusi teritorijas aizaugšana un tās piesārņošana ar sadzīves atkritumiem un būvgružiem, kā arī ražošanas un garāmbraucošā transporta trokšņi. Parkam pieguļošajās zemēs izveidotas rūpnieciskās apbūves teritorijas, un dabas lieguma teritorijas lietotājs ir Rīgas brīvostas pārvalde, kurā jau pirms teritorijas attīstības plāna izstrādes valdīja uzskats, ka šī vieta vairs neatbilst aizsargājamas teritorijas statusam. Nelielas robežteritorijas lieguma neprecīzi novilkto robežu dēļ vienlaikus bija paredzētas gan kā dabas liegums, gan Rīgas attīstības plānā kā apstādījumu vai ražošanas teritorijas. Kopš 2011. gada dabas lieguma pārvaldību veic dabas aizsardzības pārvaldes Pierīgas reģionālā administrācija.
No tuvējiem dārziem teritorijā izplatījās grūti iznīcināma invazīva suga — pabērzu smiltsērkšķis, samazinot dabisko biotopu platības.
Apkārtējo cilvēku un reto apmeklētāju attieksmi negatīvi ietekmē norobežojuma un informatīvo materiālu trūkums liegumā un pieguļošajās teritorijās.
Ievērojami piesārņošanas gadījumi bija 2008. gadā, kad liegumā tika izgāzti elektroniski atkritumi un 2011. gadā, kad blakus liegumam tika izgāzts 500-1000 litru naftas produktu.
Ceplīši
Ceplīši var būt:
Ostrovnoje
Ostrovnoje (ru) vai Ipalgina (ckt — ‘taukums’) ir nacionālais ciems Krievijas ziemeļaustrumos, Čukotkas autonomā apvidus Biļibinas rajonā. Izvietojies Malijaņujas upes kreisajā krastā 179 km no rajona centra Biļibinas.
Vēsture
Ciems izvietojies 18.—19. gadsimtā Krievijas ziemeļaustrumiem nozīmīgākā Aņujas gadatirgus vietā. 1788. gadā, pēc krievu-čukču karā noslēgtā Gižiginas pamiera Boļšojaņujas krastā pie Angarkas ietekas uzbūvēja Aņujas cietoksni, līdzās kuram katru pavasari rīkoja gadatirgu. 1794. gadā gadatirgu pēc čukču lūguma pārcēla uz salu Boļšojaņujas upē 200 verstis no Ņižņekolimskas un sāka dēvēt par Ostrovnoju — ‘salas [gadatirgu]’. Palos sala vairākkārt tika nopostīta, tādēļ 1848. gadā gadatirgu pārcēla uz Malijaņujas krastu, bet Ostrovnojes nosaukums saglabājās. Gadatirgus vietā uzbūvēja nocietinājumu, kur žoga iekšpusē bija kapela, kārtībnieka māja un vēl apmēram desmit dažādu būvju. Cietoksni faktiski apdzīvoja tikai gadatirgus laikā, kad tur ieradās rīkotāji un kazaki kārtības uzturēšanai. Galvenās tirdzniecības preces bija metālizstrādājumi un tabaka no krievu puses un kažokādas un valzirgu ilkņi no čukču puses. Preces uz gadatirgu tika vestas no visa reģiona, kā arī no Aļaskas. Notika arī intensīva tirgošanās vietējo čukču, evenku, jukagiru un korjaku starpā. 19. gadsimta beigās, līdz ar amerikāņu tirgotāju ienākšanu un faktoriju tīkla izveidi, Aņujas gadatirgus zaudēja savu nozīmi un panīka. 20. gadsimta sākumā tirgošanās tika pārcelta uz Panteļeihu netālu no mūsdienu Čerskas.
1930. gadā Ostrovnoje kļuva par jaunizveidotā Austrumu tundras rajona administratīvo centru. Bijušā gadatirgus vietā čukči labprātāk pakļāvās pārejai uz nometnieku dzīvesveidu un Ostrovnojē izveidoja pirmo čukču kolhozu Turvaurgin — ‘Jaunā dzīve’. 1952. gadā rajona centru pārcēla uz Aņujsku. Mūsdienās ciemā dzīvo ap 400 iedzīvotāju, no tiem 66 % čukči un 12 % eveni. Iedzīvotāju galvenā nodarbošanās ir briežkopība, zveja un medības. Ciemā ir vidusskola, ambulance, pasts, kultūras nams, bibliotēka, viesnīca, maizes ceptuve, veikals. Pasažieru transports uz rajona centru tiek nodrošināts tikai ar helikopteri.
Garūlis
Garūlis (arī Garule-Vēdere, Garuļu ezers, Gaurelis) ir Aumeisteru ezeru grupā ietilpstošs caurteces ezers Valkas novada Zvārtavas pagasta centrālajā daļā.
Dibens - dūņains. Krasti - lēzeni, dienvidos un ziemeļos - zemi. Ezerā ietek grāvis, iztek - strauts uz Sētas ezeru. Ūdens krāsa - brūnūdens. Makrofīti - niedres, meldri, kosas, glīvenes, lēpes, ūdensrozes, bultenes. Ezerā dzīvo līdakas, asari, raudas, līņi, ķīši, plauži un pliči. Ligzdo pīles.
Markēta Vondroušova
Markēta Vondroušova (cs; dzimusi ) ir profesionāla čehu tenisiste, 2023. gada Vimbldonas čempionāta uzvarētāja.
Karjera
Pirmo titulu WTA sacensībās izcīnījusi 17 gadu vecumā 2017. gadā International kategorijas turnīrā Bīlē, finālā apspēlējot Igaunijas tenisisti Aneti Kontaveitu. 2019. gada Francijas atklātajā čempionātā, būdama neizsētā spēlētāja, iekļuva finālā. izcīnīja sudraba medaļu vienspēlēs. 2023. gada Vimbldonas čempionātā izcīnīja savu pirmo Grand Slam titulu, finālā uzvarot Tunisijas tenisisti Onsu Žabēru.
Ceplīši (Tīnūžu pagasts)
Ceplīši ir ciems Ogres novada Tīnūžu pagastā Mazās Juglas labajā krastā. Līdz 2014. gada 1. oktobrim Ceplīšos atradās Austrumu Klīniskās universitātes slimnīcas stacionārs "Tuberkulozes un plaušu slimību centrs" filiāle "Ceplīši".
Iedzīvotāju skaita izmaiņas
Esošajās robežās, pēc CSP un OSP datiem.
Stāvā balanda
Stāvā balanda (la) ir amarantu dzimtas suga, kura ir sastopama Eirāzijā. Latvijā diezgan bieži sastopama suga, pēdējā laikā izplatība paplašinās. Daudzās valstīs to nenodala kā patstāvīgu sugu bet aplūko kā vienu no daudzajām baltās balandas pasugām. Tādēļ izplatības dati no daudzām teritorijām Eiropā ir nepilnīgi, sporādiski.
Atsevišķi eksemplāri un grupas ceļmalās, gar dzelzceļiem, nezālienēs, ūdeņu krastmalu smiltājos.
Rēzeknes Kultūras un atpūtas parks
Rēzeknes J. Raiņa kultūras un atpūtas parks atrodas Rēzeknē, Raiņa ielā 29. Vasaras sezonā estrādē vai arī visā parka teritorijā tiek rīkoti masu pasākumi dažādai gaumei un dažāda vecuma apmeklētājiem — teātra izrādes, mūziķu koncerti, tautas lietišķās mākslas gadatirgi un citi pasākumi. Vasaras darba sezona katru gadu sākas 1.maijā ar gadatirgu un noslēdzas septembra beigās. Rēzekne ir viena no nedaudzajām pilsētām, kurā joprojām ir saglabājies un visu vasaras sezonu darbojas parka karuseļu laukums.
Vēsture
Sākotnēji parka vidū atradās četrstāvu Valsts Komercskolas ēka, kuru 1930. gadā uzcēla pēc arhitekta Blankenberga projekta. Tā tika pilnībā iznīcināta 2. pasaules kara laikā. 1972. gadā parkā tika atklāts latviešu dzejnieka J. Raiņa skulpturāls portrets.
No 2011. gada kultūras un atpūtas parks kā patstāvīga organizācija ir likvidēts, tas pievienots Rēzeknes pilsētas Kultūras namam.
Drīzumā tiks uzsākta parka rekonstrukcija.
Arvīds Lejnieks
Arvīds Lejnieks (dzimis, miršanas dati nav zināmi) bija latviešu riteņbraucējs un ātrslidotājs.
Piedalījās ātrslidošanā un ieņēma 29. vietu 5 000 m un 23. vietu 10 000 m distancē.
Sultāne Hafsa
Dzīve
Dzīvojusi Manisas pilsētā Turcijas rietumos kopā ar savu dēlu Suleimanu, kurš laika posmā no 1513. līdz 1520. gadam pārvaldīja apkārtējo reģionu (pilsēta darbojās kā viena no tradicionālajām osmaņu kroņprincu rezidencēm). Tur viņa uzsāka Mesir Festival — vietējo tradīciju, kas turpinās vēl mūsdienās. Hafsa lika uzbūvēt pilsētā kompleksu, kurā ietilpa mošeja,kas tagad pazīstama kā Sultāna mošeja, skola, koledža un nabadzīgo patversme.
Sava dēla valdīšanas laikā, viņa bija visietekmīgākā sieviete Osmāņu Impērijā.
Nāve
Hafsa nomira 1534. gada 19. martā. Viņa ir apglabāta mouzolejā, kas atrodas blakus Selima Bargā mošejai. Mauzolejs lielā mērā tika iznīcināts 1884. gada zemestrīcē, 1900. gados (desmitgadē) sāktie rekonstrukcijas darbi tika pārtraukti, un viņas kaps šodien ir daudz vienkāršāks nekā sākotnēji uzceltais.
2017. gada Tour de France
2017. gada Tour de France bija 104. Tour de France velobrauciens, kas norisinājās no 2017. gada 1. līdz 23. jūlijam. 3540 kilometrus garās sacensības sākās ar individuālo braucienu Diseldorfā 1. jūlijā un Vācijā notika arī nākamie divi posmi. Sacensības noslēdzās ar posmu Elizejas laukos Parīzē 23. jūlijā. Sacensībās uzvarēja Kriss Frūms no , kurš guva savu ceturto uzvaru kopvērtējumā. Otro vietu ieņēma Rigoverto Urans ('), bet trešais bija Romēns Bardē (').
Geraints Tomass () uzvarēja atklāšanas posmā un kļuva par pirmo dzeltenā krekliņa valkātāju. Frūms, kurš atklāšanas posmā bija labākais no kopvērtējuma uzvaras pretendentiem, pārņēma vadību pēc piektā posma, kas noslēdzās ar finišu kāpuma virsotnē. Vadību viņš saglabāja līdz divpadsmitajam posmam, kad vadību pārņēma Fabio Aru (), Frūmam zaudējot laiku kāpumā uz Peyragudes slēpošanas kūrortu. Frūms atguva līdera krekliņu pēc četrpadsmitā posma un noturēja līdz sacensību beigām.
Punktu klasifikācijā uzvarēja Maikls Metjūss no , bet viņa komandas biedrs Varēns Bargijs, kurš uzvarēja divos kalnu posmos, uzvarēja kalnu klasifikācijā, kā arī ieguva cīnītāja balvu. Labākā jaunā braucēja titulu ieguva  braucējs Saimons Jeitss, kurš kopvērtējumā bija septītais. Komandu klasifikācijā uzvarēja .
Komandas
Sacensībās piedalījās 22 komandas. Visas 18 UCI ProTeam komandas tika automātiski ielūgtas un tām bija obligāti jāpiedalās sacensībās. 2017. gada 26. janvārī sacensību organizators, Amaury Sport Organisation (ASO), paziņoja četras UCI profesionālās kontinentālās komandas, kuras tika ielūgtas uz sacensībām, no kurām trīs bija Francijā reģistrētas (', ' un ') un viena Beļģijā (', kura tūrē piedalījās pirmoreiz). ' uzaicinājuma brīdī saucās ', nosaukumu nomainot tikai dienu pirms starta. Komandu prezentācija, kuras laikā ar komandas sastāvu iepazīstina medijus un vietējo publiku, notika Diseldorfas centrā, 15 000 skatītāju priekšā 29. jūnijā, divas dienas pirms atklāšana posma.
Katrā komandā varēja pieteikt līdz deviņiem braucējiem, kopumā 198 sportistu. No tiem 49 tūrē startēja pirmoreiz. Sacensībās finišēja 167 braucēji. Sportisti pārstāvēja 32 valstis. Sešām valstīm bija vairāk nekā 10 braucēju: Francijai (39), Itālijai (18), Beļģijai (16), Vācijai (16), Nīderlandei (15) un Spānijai (13). Vidējais braucēju vecums bija 29,4 gadi, sākot ar 22 gadus veco Elī Žebēru (') līdz 40 gadus vecajam Aimaram Subeldijam ('). ' bija pēc vecuma jaunākā komanda, bet ' vecākā.
Pirmssacensību favorīti
Par galvenajiem pirmssacensību favorītiem tika nosaukti Kriss Frūms, Ričijs Ports, Nairo Kintana un Alverto Kontadors. Citi dalībnieki, kas iesaistītos cīņā par kopvērtējumu bija Fabio Aru, Jakobs Fūglsangs, Alehandro Valverde, Romēns Bardē, Geraints Tomass, Estevans Čavess, Denjels Mārtins, Lūiss Meintjess, Rafals Majka, Saimons Jeitss un Tibo Pino.
Distance un posmi
Tūres starts (fr) sākotnēji bija paredzēts Londonā; šī būtu trešā reize, kad tūre apmeklētu Londonu, pēc 2007. un 2014. gada brauciena. 2015. gada septembrī, nedēļu pirms plānotā paziņojuma, Transport for London paziņoja par pieteikuma atsaukšanu. Vēlāk tika atklāts, ka tas bija Londonas mēra, Borisa Džonsona lēmums, pamatojot to ar izmaksām: tās būt bijušas ap 35 miljoni GBP.
Zaļā balanda
Zaļā balanda (la) ir amarantu dzimtas suga, kura ir neregulāri sastopama Eirāzijā un Ziemeļamerikā, visbiežāk Eiropas ziemeļu daļā, tostarp nereti visā Latvijas teritorijā. Atsevišķi eksemplāri un grupas aug dārzos, tīrumos, ceļmalās un nezālienēs.
2017. gada Tour de France
Distance un posmi
2015. gada decembrī ASO paziņoja, ka tūre sāksies ar trim posmiem Diseldorfā, Vācijā; tā būs ceturtā reize, kad tūre sāksies Vācijā un pirmā kopš 1987. gada. Lēmums par tūres uzņemšanu pilsētas domē tika apstiprināts ar nelielu pārsvaru. Atgriešanās Vācijā tiek saistīta ar Vācijas riteņbraukšanas panākumu atgriešanos, panākumus gūstot tādiem braucējiem kā Tonijs Martins, Marsels Kitels, Andrē Greipels un Džons Degenkolbs. 2016. gada 14. janvārī tika precizēta informācija par pirmajiem diviem posmiem. Pirmais posms būs 13 km individuālais brauciens pašā Diseldorfā. Otrais posms arī sāksies Diseldorfā. Pilns distances grafiks tika izziņots 2016. gada 18. okotbrī.
Peičo Pejevs
Biogrāfija
1960. un 1970. gados bijis starp spēcīgākajiem Bulgārijas šahistiem. 1967. gadā uzvarējis Bulgārijas šaha čempionātā, bet 1971. gadā šajā turnīrā izcīnījis sudraba medaļu. Daudzu starptautisko šaha turnīru laureāts. Par rezultātiem turnīros FIDE 1973. gadā Pejevam piešķīrusi starptautiskā meistara (IM) nosaukumu.
Pārstāvējis Bulgārijas komandu lielākajos komandu šaha turnīros:
Rucavas baptistu baznīca
Rucavas baptistu baznīca ir Latvijas Baptistu draudžu savienībā ietilpstošās Rucavas baptistu draudzes baznīca Rucavā.
Peičo Pejevs
Biogrāfija
Daudzus gadus strādājis par bērnu un jauniešu šaha treneri dzimtās Plovdivas šaha klubā ШК Локомотив.
Rucavas baptistu baznīca
Baptistu draudze Rucavā nodibināta 1871. gadā, bet nelielā baznīca uzcelta 1888. gadā. 20. gadsimta trīsdesmito gadu sākumā tika uzbūvēts divjumju tornītis. Dievnams nav cietis abos pasaules karos.
Duglašs Kosta
Duglašs Kosta di Souza (pt; dzimis ) ir Brazīlijas futbolists, pussargs, Brazīlijas futbola izlases dalībnieks. Kopš 2022. gada pārstāv MLS līgas komandu Losandželosas "Galaxy".
Sasniegumi
Shakhtar Donetsk
Juventus
Near Dark
Near Dark ir 1987. gada ASV šausmu filma, kuras režisore ir Ketrina Bigelova. Filmā galvenās lomas atveido Adrians Pasadrs, Dženija Raita, Lenss Henriksens, Bills Pekstons, Dženeta Goldstīna un Tims Tomersons.
Filma stāsta par jaunu Oklahomas puisi, kurš iepazīstas ar meiteni un negribīgi pievienojas grupai vampīru.
Filmas Near Dark pirmizrāde notika. Filma nebija finansiāli veiksmīga, taču saņēma pārsvarā pozitīvas kritiķu atsauksmes. Tīmekļa vietnē Rotten Tomatoes filmai ir 82% vērtējums. Laika gaitā tā ir ieguvusi kulta filmas statusu.
2014. gada Bērnu Eirovīzijas dziesmu konkurss
2014. gada Bērnu Eirovīzijas dziesmu konkurss būs 12. Bērnu Eirovīzijas dziesmu konkurss, kas notiks Maltā. Šī būs pirmā reize, kad konkurss notiks Maltā. Šī būs trešā reize vēsturē, kad konkurss notiks iepriekšējā gada uzvarētājvalstī - Maltā -, pēc tās pārstāves Gajas Kauči uzvaras 2013. gada konkursā Kijivā, Ukrainā, ar dziesmu The Start. Konkursa pārraidītājs būs Maltas nacionālā raidorganizācija PBS.
Konkurss norisināsies 2014. gada 15. novembrī. Līdz šim brīdim dalību konkursā ir apstiprinājušas 16 dalībvalstis, tai skaitā Itālija, Melnkalne un Slovēnija, kas konkursā piedalīsies pirmo reizi, Kipra, kas atgriežas konkursā pēc 4 gadu prombūtnes, kā arī Bulgārija, kas atgriežas konkursā pēc 2 gadu prombūtnes. Par šī gada uzvarērājiem kļuva Vincents Kantielo ar dziesmu "Tu primo grande amore" kas pārstāvēja Itāliju.
Dalībvalstis
2014. gada Bērnu Eirovīzijas dziesmu konkursam ir apstiprinājušas 16 valstis:
Aima
Aima ir Gaujas kreisā krasta pieteka Smiltenes un Valkas novados.
Izteka - no Stirnu purva. Tek ziemeļu virzienā, pamazām sagriežoties uz ziemeļaustrumiem. Lielākā pieteka - Meļu upīte. Ietek Gaujā augšpus Kaģumciema. Upi šķērso valsts autoceļš P23 (Valka—Vireši), tās krastos nav lielu apdzīvoto vietu.